AIŠKINAMASIS RAŠTAS

Dėl pavedimo savivaldybės kontrolieriui atlikti auditą

**1.Parengto tarybos sprendimo projekto tikslai ir uždaviniai**

Projekto tikslas pavesti savivaldybės kontrolieriui atlikti savivaldybės administracijos Turto skyriaus veiklos socialinių būstų nuomos klausimais auditą. Molėtų rajono savivaldybės meras gavo Lietuvos Respublikos Seimo kontrolieriaus 2016-12-22 raštą, kuriame išnagrinėtas Molėtų rajono Alantos seniūnijos gyventojų Stepo ir Danutės Noreikų skundas prieš Molėtų rajono savivaldybės administraciją dėl pareigūnų veiksmų sprendžiant socialinio būsto nuomos klausimus. Seimo kontrolierius rekomendacijose savivaldybės merui nurodė, tuo atveju, jeigu Kontrolės ir audito tarnyba 2015- 2016 metais nėra atlikusi savivaldybės administracijos Turto skyriaus veiklos socialinių būstų nuomos klausimais audito ir nėra suplanavusi atlikti jį 2017 m., pasiūlyti savivaldybės tarybai pavesti šiai tarnybai atlikti nurodytą auditą. Pagal Molėtų rajono savivaldybės tarybos reglamento 73 punkto nuostatas meras, gali siūlyti tarybai pavesti savivaldybės kontrolieriui (Kontrolės ir audito tarnybai) atlikti veiklos plane nenumatytą savivaldybės administracijos, savivaldybės administravimo subjektų ar savivaldybės kontroliuojamų įmonių finansinį ir veiklos auditą.

**2.Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 24 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Priėmus šį sprendimą atsiras pagrindas savivaldybės kontrolieriui atlikti savivaldybės administracijos Turto skyriaus veiklos socialinių būstų nuomos klausimais auditą bei pateikti išvadas dėl socialinių būstų nuomos teisėtumo.

 Neigiamų pasekmių nenumatoma.

**4. Priemonės sprendimui įgyvendinti**

 Savivaldybės kontrolieriaus atliekamas veiklos auditas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Projektui įgyvendinti papildomų lėšų nereikės.

**6. Vykdytojai, įvykdymo terminai**

 Savivaldybės kontrolierius. 2017 m. rugpjūčio 31 d.

Parengė

Bendrojo skyriaus vedėja

Irena Sabaliauskienė